Ir-Regolamenti tal-Kummissjoni (KE) Nru. 2118/2003
tat-2 ta’ Diċembru 2003
li temenda Regolament tal-Kunsill (KE) Nru. 1420/1999 u Regolament (KE) Nru. 1547/1999 rigwardanti merkanziji mibgħuta bil-baħar ta’ ċerta tipi ta’ skart lejn it-Tanżanija u lejn is-Serbja u l-Montenegro
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 259/93 datat l-1 ta’ Frar 1993 dwar is-superviżjoni u l-kontroll tat-trasport bil-baħar ta’ l-iskart fi, ġo jew barra mill-Komunità Ewropea [1], kif l-aħħar emendata mir-Regolament tal-Kummissjoni (KE) Nru. 2557/2001 [2], u b’mod partikolari l-Artikolu 17(3) tiegħu,
Wara li kkunsidrat ir-Regolament tal-Kunsill (KE) Nru 1420/1999 tad-29 ta’ April 1999 li jistabblixxi r-regoli komuni u l-proċeduri li għandhom japplikaw għal vjaġġi bil-baħar lejn ċerta pajjiżi ta’ l-("OECD") ta’ ċerti tipi ta’ skart [3], kif l-aħħar emendat mir-Regolament tal-Kummissjoni (KE) Nru2243/2001 [4], u b’mod partikolari l-Artikolu 3(5) tiegħu,
Billi:
(1) Fil-21 ta’ Ottubru 2002, il-Kummissjoni bagħtet note verbale lill-awtoritajiet tar-Repubblika Federali tal-Jugoslavja, biex tistaqsi jekk il-pajjiz jaċċettax esportazzjonijiet barra mill-Komunità ta’ skart mhux perikoluż sabiex jiġi rkuprat, u jekk dan ikun il-każ liema proċedura ta’ kontroll jekk xejn, tapplika
(2) Fir-risposta tat-30 Jannar 2003 is-Serbja u l-Montenegro nfurmat lill-Kummissjoni li l-importazzjoni mill-Komunità ta’ l-iskart kollu elenkat fl-Anness II tar-Regolamenti (KEE) Nru 259/93 tiġi aċċettata, u li l-ebda proċedura ta’ kontroll ma tapplika.. Peress li r-Repubblika Federali tal-Jugoslavja reċentement biddlet il-Kostituzzjoni u l-isem sar "Serbja u Montenegro", it-talba (sabiex l-iskart kollu kopert bl-Anness D tar-Regolament tal-Kummissjoni (KE) Nru. 1547/1999 [5], kif l-aħħar emendat minn Regolament (KE) Nru. 2243/2001 [6] jiġi rifless fl-annotazzjoni l-ġdida li ġġib l-isem il-ġdid tal-pajjiż..
(3) Fis-27 ta’ Frar 2003, il-Kummissjoni kienet uffiċjalment infurmata mit-Tanzanija b’tibdil fil-proċedura applikabbli għall-importazzjoni mill-Komunità ta’ skart biex jiġi rkuprat Skart impurtat tat-tip GE 010 ex700100 mhux iktar projbit u ser ikun suġġett biss għall-proċeduri applikati għal transazzjonijiet kummerċjali normali..
(4) Skond l-Artikolu 17(3) ta’ Regolament (KEE) Nru 259/93, il-kumitat imwaqqaf permezz ta’ l-Artikolu 18 tad-Direttiva tal-Kunsill 75/442/KEE tal-15 ta’ Lulju 1975 dwar l-iskart [7], kif l-aħħar emendata mid-Deċiżjoni tal-Kummissjoni 96/350/KE [8], ġie notifikat bir-rikjesta uffiċjali tat-Tanzanija u r-rikjesta uffiċjali tas-Serbja u l-Montenegro datata 30 ta’ April 2003.
(5) Sabiex tittieħed in konsiderazzjoni s-sitwazzjoni l-ġdida ta’ dawn il-pajjiżi, jeħtieġ jiġi emendat fl-istes ħin, ir-Regolament (KE) Nru. 1420/1999 u r-Regolament (KE) Nru. 1547/1999.
(6) Il-miżuri stipulati f’dan ir-Regolament huma skond l-opinjoni tal-Kumitat imwaqqaf permezz ta’ l-Artikolu 18 tad- Direttiva 75/442/KEE,
ADOTTAT DAN IR-REGOLAMENT:
Artikolu 1
L-Anness D tar-Regolament (KE) Nru. 1547/1999 qed jiġi kif jidher fl-Anness I ta’ dan ir-Regolament.
Artikolu 2
L-Anness A għar-Regolament (KE) Nru. 1420/1999 qed jiġi emendat kif jidher fl-Anness II ta’ dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fil-intier tiegħu u japplika direttament lill-Istati Membri kollha.
Magħmul fi Brussel, fit-2 ta’ Diċembru 2003.